wickkiey/tamil-wikipedia-markdown huggingface dataset:
# சரசோதி மாலை

**சரசோதி மாலை** என்பது ஒரு சோதிட நூல். இதனை இயற்றியவர் இலங்கையில் வாழ்ந்த போசராசர். இவர் 14ஆம் நூற்றாண்டில் வாழ்ந்த ஓர் அந்தணர். இந்த நூலை இவர் சக ஆண்டு 1232 க்கு இணையான கி.பி. 1310-ல் தம்பை என்னும் ஊரில் வாழ்ந்த பராக்கிரமபாகு என்னும் அரசனின் அவையில் அரங்கேற்றினார் என்று ஒரு பாடல் குறிப்பிடுகிறது.  

பராக்கிரம பூபன் எனப் பாடல் குறிப்பிடும் அரசன் பராக்கிரம பாகு என்னும் பெயருடன் இலங்கையில் ஆண்ட அரசன்.தம்பை என்னும் ஊர் அன்று ஈழத்திற் காணப்பட்ட **தம்பதெனிய** என்னும் இராசதானி என ஆய்வாளர்களால் கண்டறியப்பட்டுள்ளது.  

யாழ்ப்பாணத்தை ஆண்ட ஆரிய சக்கரவர்த்தி என்பவன் சிங்கள அரசனின் தலைநகரான அநுராதபுரத்தைக் கைப்பற்றி அங்கிருந்த கருவூலப் பொருள்களை அள்ளிச் சென்றான் என்றும், சிங்களத்தை ஆண்ட பராக்கிரம பாகு அவனிடம் சமாதானம் செய்துகொண்டு, ஆரிய சக்கரவர்த்தி கைப்பற்றிய ஊர்களைத் திரும்பப் பெற்றான் என்றும் கூறுவர்.  

இந்த நூலில் 12 படலங்கள் உள்ளன. இதில் விவாக கால நியதி, அக்கினி, ஆதானம், நெல் விதைத்தல், மகுடன் புனைதற்குரிய திறந்த, யுத்த யாத்திரை, ஆயுர் யோகம், அபிசித்து முகூர்த்தம் போன்ற பல்வேறு விடயங்கள் பதிவுசெய்யப்பட்டுள்ளன. இந்த நூலில் பராக்கிரமபாகு மன்னனைப் போற்றிய பல செய்யுள்களும் உள்ளன.  

சந்தான தீபிகை என்னும் சோதிட நூலை இயற்றிய யாழ்ப்பாணத்து இராமலிங்கையர் என்னும் சோதிடர் இதனைப் பதிப்பித்து வெளியிட்டுள்ளார்.  

## அடிக்குறிப்பு

## கருவிநூல்
- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# குஜராத் சட்டமன்றத் தேர்தல், 2012


**குஜராத் சட்டமன்றத் தேர்தல், 2012** என்பது இந்தியாவில் உள்ள குஜராத் மாநிலத்தில் நடைபெற்ற சட்டமன்றத் தேர்தலை குறிக்கிறது. 13 மற்றும் 17 திசம்பர் 2012ல் இரண்டு கட்டங்களாக இத்தேர்தல் நடைபெற்றது. 20 திசம்பர் 2012ல் வாக்குகள் எண்ணப்பட்டு முடிவுகள் அறிவிக்கப்பட்டன. இத்தேர்தலை இந்தியத் தேர்தல் ஆணையம் நடத்தியது.  

குஜராத் சட்டமன்றத்திற்கான 182 உறுப்பினர்களை அம்மாநில மக்கள் தேர்தெடுத்தனர்.  

அப்போதைய முதலமைச்சராக பாரதிய ஜனதா கட்சியைச் சேர்ந்த நரேந்திர மோடி 2001லிருந்து முதலமைச்சராக பதவி வகித்தார். தற்போது குஜராத்தின் முக்கிய எதிர்கட்சியாக காங்கிரசு கட்சி உள்ளது.  

இரண்டு கட்டங்களாக நடைபெற்ற இத்தேர்தலில் 71.32 சதவீதம் வாக்குகள் பதிவாகின. முதல் கட்டத்தில் 70.75 சதவீதமும், இரண்டாம் கட்டம் 71.85 சதவீதமும் வாக்குகள் பதிவாகின.  

## முக்கிய நிகழ்வுகள்
  - காங்கிரஸின் முன்னாள் துணை முதலமைச்சர் நர்ஹாரி அமீன் தேர்தலில் போட்டியிட வாய்ப்பளிக்காததைத் தொடர்ந்து பிஜேபியில் இணைந்தார்.

## முடிவுகள்
திசம்பர் 20, 2012 அன்று வாக்குகள் எண்ணப்பட்ட நிலையில் தற்போதைய ஆளும் பாஜக மூன்றாம் முறையாக அருதிப் பெரும்பான்மையுடன் வெற்றி பெற்றது. பிஜேபி 115 தொகுதிகளும், காங்கிரஸ் 61 தொகுதிகளும் தேசியவாத காங்கிரஸ் 2, கேசுபாய் பட்டேலின் குஜராத் பரிவர்தன் கட்சிக்கு 3, மற்றும் ஐக்கிய ஜனதா தளம் ஒரு தொகுதிகளிலும் வெற்றி பெற்றனர்.  

| 1 | பாஜக | 115 |  |
| --- | --- | --- | --- |
| 2 | இந்திய தேசிய காங்கிரஸ் | 61 |  |
| 3 | தேசியவாத காங்கிரஸ் | 2 |  |
| - | 4 | ஐக்கிய ஜனதா தளம் | 1 |
| - | 5 | இதர கட்சிகள் | 3 |
| மொத்தம் | 182 | } |  |

- குஜராத் மாநில காங்கிரஸ் தலைவர் தோல்வியடைந்தார்.
- நரேந்திர மோடி மற்றும் அமித் சா வெற்றி பெற்றனர்.
# இடாய்ச்சு வேற்றுமை (இலக்கணம்)


இடாய்ச்சு மொழியில் நான்கு வகையான வேற்றுமைகள் உள்ளன. அவை,  

1. முதலாம் வேற்றுமை (Nominative-Nominativ)
1. இரண்டாம் வேற்றுமை (Accusative-Akkusativ)
1. நான்காம் வேற்றுமை (Dative-Dativ)
1. ஆறாம் வேற்றுமை (Genitive-Genitiv)

## முதலாம் வேற்றுமை

**பயன்படுத்தப்படும் இடங்கள்:**  

௧. வினைமுற்றுடன்  

௨. bleiben, heißen, scheinen, sein, werden, nennen என்னும் வினைச்சொற்களின் பின் வரும் பொழுதும், செயற்பாட்டு வினை வாக்கியங்களிலும்.  

௩. வினையற்ற பெயர்ச்சொற்களுடனும்(Noun) இடப் பெயர்ச்சொற்களுடனும்(Pronoun) (ஏவல் வாக்கியங்களில் வருவது போன்று).  

## இரண்டாம் வேற்றுமை

**பயன்படுத்தப்படும் இடங்கள்:**  

௧. இரண்டாம் வேற்றுமையின் செய்யப்படுபொருளை உணர்த்துவதற்கு.  

௨. bis, durch, für, gegen, ohne, um மற்றும் wider என்னும் முன்விபக்திகளுக்கு பின்.  

௩. முன்விபக்தியின்றி ஒரு காலகட்டத்தயோ அல்லது கால அளவையோ குறிக்க.  

௪. நகரும் வினைகளுடன் வரும்பொழுது, திசையையோ அல்லது தூரத்தையோ குறிக்க.  

௫. வாழ்த்துக்களுடன்.  

௬. ஆகிய வினைகளுடன் இரண்டு இரண்டாம் வேற்றுமை செய்யப்படுபொருட்கள் வரும்.  

௭. அளவை குறிக்கும் வினை உரிச்சொற்களுடன்.  

**குறிப்பு:** entlang என்னும் முன்விபக்தி, இரண்டாம் வேற்றுமையில் பெயர்ச்சொல்லை பின்தொடர்ந்தே வரும்.  

## நான்காம் வேற்றுமை

**பயன்படுத்தப்படும் இடங்கள்:**  

௧. நான்காம் வேற்றுமையின் செய்யப்படுபொருளை குறிக்க.  

௨. ab, aus, außer, bei, gemäß, laut, mit, nach, seit, von, zu என்னும் சில முன்விபக்திகளுக்கு பின்.  

**குறிப்பு:** (an)statt, dank, trotz, während, wegen ஆகிய முன்விபக்திகள் நான்காம் வேற்றுமையுடனும் பயன்படுத்தப்படுகிறது. ஆனால், பொதுவாக அவைகளை ஆறாம் வேற்றுமையே தொடர்ந்து வரும்.  

## ஆறாம் வேற்றுமை

**பயன்படுத்தப்படும் இடங்கள்:**
# யாழ் இலக்கிய வட்டம் - இலங்கை இலக்கியப் பேரவை விருதுகள், 2009

**யாழ் இலக்கிய வட்டம் - இலங்கை இலக்கியப் பேரவை** ஆண்டுதோறும் சிறந்த ஈழத்து நூல்களுக்கான விருதுகள் மற்றும் சான்றிதழ்களை வழங்கி வருகின்றது. இவ் வகையில் கடந்த 2009ஆம் ஆண்டு வெளியிடப்பட்ட நூல்களுக்கான விருது மற்றும் சான்றிதழ்களைப் பெற்ற நூல்களின் விபரங்கள் பின்வருமாறு:  

## 2009 ஆண்டிற்கான விருது பெற்ற நூல்கள்

- புதினம் - *துயரம் சுமப்பவர்கள்* - நீ. பி. அருளானந்தம்
- ஆய்வு - *இலங்கைத் தமிழர் சிந்தனை வளர்ச்சியில் அமெரிக்க மிஷன்* - கலாநிதி எஸ். ஜெபநேசன்
- கவிதை - *குரல்வழிக் கவிதைகள்* - அல் அசுமத்
- சிறுகதை - *ஒருவருக்காக அல்ல* - து. வைத்திலிங்கம்
- சிறுவர் இலக்கியம் - *தீந்தேன்* - பண்டிதர் ம. ந. கடம்பேஸ்வரன்
- நாடகம் - *கங்கையின் மைந்தன்* - அகளங்கன்
- சமயம் - *ஞானதீபம்* - சிவத்தமிழ்வித்தகர் சிவமகாலிங்கம்
- பல்துறை - *பண்டைத் தமிழர் பண்பாட்டுத் தடங்கள்* பேராசிரியர் கலாநிதி ம. இரகுநாதன்
- மொழிபெயர்ப்பு - *திறந்த கதவு* - திக்குவல்லை கமால்
- காவியம் தகுதியான நூல்கள் கிடைக்கப்பெறவில்லை

## 2009 ஆண்டிற்கான சான்றிதழ் பெற்ற நூல்கள்

- கவிதை (1) - விற்பனைக்கு ஒரு கற்பனை - ஆரையூர் தாமரை
- கவிதை (2) - இக்பால் கவிதைகள் - ஏ இக்பால்
- சிறுவர் இலக்கியம் (1) - தாமரையின் ஆட்டம் - கே. எம்.எம் இக்பால்
- சிறுவர் இலக்கியம் (2) - குறும்புக்கார ஆமையார் - ஓ.கே. குணநாதன்
- சிறுகதை (1) - தொலையும் பொக்கிஷங்கள்- வதிரி இ. இராஜேஸ்கண்ணன்
- சிறுகதை (2)- பாட்டுத் திறத்தாலே - த. கலாமணி
- பல்துறை - இலங்கையில் கல்வியும் இன உறவும் - கௌரி சண்முகலிங்கன்
- பல்துறை (2) - சதாவதானி நா. கதிரவேற்பிள்ளை - ஸ்ரீ பிரசாந்தன்
- நாடகம் - - கூத்துக்கள் ஐந்து - கலையார்வன்
- காவியம் தகுதியான நூல்கள் கிடைக்கப்பெறவில்லை
# எத்னோலொக்கின் விரிவான சீராக்கப்பட்ட தலைமுறையிடை இடையூறு அளவீடு

**எத்னோலொக்கின் விரிவான சீராக்கப்பட்ட தலைமுறையிடை இடையூறு அளவீடு** (Ethnologue's Expanded Graded Intergenerational Disruption Scale) என்பது ஃபிசர்மனின் சீராக்கப்பட்ட தலைமுறையிடை இடையூறு அளவீட்டு முறையையும், யுனெசுகோவின் ஆறு நிலை மொழிகளின் அழிவுநிலை அளவீட்டு முறையையும் இணைத்து விரிவான ஒரு மொழி நல அளவீட்டு முறையாக முன்வைக்கப்படுகிறது. இந்த முறையினை எம். போல் லூவிசு மற்றும் ஃகேரி எப். சிமன்சு ஆகிய மொழி ஆய்வாளர்கள் 2009 ஆம் ஆண்டளவில் *அழிவுநிலையை மதிப்பீடுசெய்தல், பிசுமனின் அளவீட்டை விரிவாக்கல்* என்ற ஆய்வுக்கட்டுரையில் முதலில் முன்வைத்தனர். இந்த அளவீடு எத்னொலோக்கின் உலக மொழிகளின் தரவுத் திரட்டிலும், பல்வேறு மொழியியல் ஆய்வுகளுக்கும் பயன்படுத்தப்படுகிறது.  

## 13 நிலை அளவீடு
| நிலை | நிலையின் பெயர் | விபரிப்பு | யுனெசுகோ நிலை |  |
| --- | --- | --- | --- | --- |
| 0 | அனைத்துலக மொழி | அனைத்துலக அளவில் பல களங்களில் மொழி விரிவாகப் பயன்படுத்தப்படுகிறது. | பாதுகாப்பானது |  |
| 1 | தேசிய மொழி | கல்வியில், பணித்தளங்களில், பெரும் ஊடகங்களில், அரசில் தேசிய அளவில் மொழி பயன்படுத்தப்படுகிறது. | பாதுகாப்பானது |  |
| 2 | பிராந்திய மொழி | உள்ளூர், மாநில/மாகாண பெரும் ஊடகங்களிலும் அரச அலுவல்களிலும் மொழி பயன்படுத்தப்படுகிறது. | பாதுகாப்பானது |  |
| 3 | வணிகத்தில் | உள்ளூரிலும், மாநில/மாகாண அளவிலும் உள்ளூர்காரர்களாலும், வெளியூர்காரர்களாலும் வியாபாரத்தில் பயன்படுத்தப்படுகிறது. | பாதுகாப்பானது |  |
| 4 | கல்வியில் | மொழியறிவு பொதுக் கல்வி ஊடாகப் பரிமாறப்படுகிறது. | பாதுகாப்பானது |  |
| 5 | எழுத்தில் | ஒட்டுமொத்தமாக எல்லாத் தலைமுறையினராலும் பேச்சளவிலும், ஓரளவு எழுத்தளவிலும் குமுக மட்டத்தில் பயன்படுத்தப்படுகிறது. | பாதுகாப்பானது |  |
| 6a | உயிர்ப்புடன் | ஒட்டுமொத்தமாக எல்லாத் தலைமுறையினராலும் பேச்சளவில் பயன்படுத்தப்படுகிறது. குழந்தைகள் தாய்மொழியாக மொழியைக் கற்கின்றனர். | பாதுகாப்பானது |  |
| 6b | அச்சுறுத்தப்பட்டுள்ளது. | ஒட்டுமொத்தமாக எல்லாத் தலைமுறையினராலும் பயன்படுத்தப்படுகிறது, ஆனால் சில பெற்றோரே குழந்தைகளுக்குக் கற்றுத்தருகிறார்கள். | ஊறுபடத்தக்கது |  |
| 6b | நகர்கிறது | பெற்றோர் தலைமுறை மொழியைப் பயன்படுத்தும் அளவுக்கு அறிந்துள்ளனர், ஆனால் யாரும் குழந்தைகளுக்கு மொழியைப் பரிமாறவில்லை. | அழிவுநிலையில் |  |
| 8a | இறக்கும்நிலை | முதியவர்களுக்கு (பெற்றோரின் பெற்றோர்) இடையே மட்டுமே மட்டுமே மொழி பேசப்படுகிறது. | மோசமான அழிவுநிலையில் |  |
| 8b | ஏறக்குறைய அழிந்துவிட்டது. | முதியவர்கள் (பெற்றோரின் பெற்றோர்) மட்டுமே பேசக்கூடியவர்கள், ஆனால் இவர்களுக்கு இம் மொழியைப் பேசுவதற்கான வாய்ப்பு அரிது. | உச்ச இக்கட்டனான அழிவுநிலையில் |  |
| 9 | வழக்கற்றநிலை | இனத்துவ அடையாளத்தின் நினைவாக மொழி உள்ளது, ஆனால் யாருக்கும் குறியீட்டுப் பயன்பாட்டுக்கு மேலான திறன் கிடையாது. | அழிந்தநிலை |  |
| 10 | அழிந்தநிலை | யாரும் மொழியோடு இனத்துவ அடையாளத்தை தொடர்புபடுத்திப் பேணவில்லை, குறியீட்டு நோக்கங்களுக்குக் கூட இம் மொழி பயன்படுத்தப்படுவதில்லை. | அழிந்தநிலை | } |
# யுனெசுக்கோவின் மொழி நல அளவீடுகள்

**யுனெசுக்கோவின் மொழி நல அளவீடுகள்** என்பது 2002 - 2003 ஆண்டுகள் காலப் பகுதியில் யுனெசுக்கோவினால் கூட்டப்பட்ட மொழி வல்லுனர் குழுவினால் முன்வைக்கப்பட்ட மொழி நல அளவீடுகள் ஆகும். இது ஒன்பது அளவீடுகளை அல்லது காரணிகளைக் கொண்டது. இந்தக் குழு முன்வைத்த மொழிப் பாதுகாப்புக்கான சட்டகத்தில் இது ஒரு முக்கிய இடத்தை வகிக்கிறது.  

## ஒன்பது காரணிகள்
: காரணி 1: தலைமுறைகளுக்கு இடையேயான மொழிப் பரிமாற்றம்.  
: காரணி 2: மொழி பேசுபவர்களின் எண்ணிக்கை.  
: காரணி 3: நாட்டின் மக்கள் தொகையில் மொழி பேசுபவர்களின் விழுக்காடு.  
: காரணி 4: மொழி பயன்படுத்தும் களங்களின் போக்குக்கள்.  
: காரணி 5: புதிய களங்களையும் ஊடகங்களையும் மொழி கையாழும் திறன்.  
: காரணி 6: மொழிக் கல்விக்கும் மொழியறிவுக்குமான பொருட்கள்.  
: காரணி 7: அரசுகளின் நிறுவனங்களின் மொழிசார் மனப்பாங்குகள் கொள்கைகள். உத்தியோகபூர்வ நிலை மற்றும் பயன்பாடு.  
: காரணி 8: சமூக உறுப்பினர்களின் அவர்களின் மொழி நோக்கிய மனப்பாங்குகள்.  
: காரணி 9: மொழி மனப்பாங்குகளும் கொள்கைகளும்: ஊடாட்டமும் சமூக விளைவுகளும்.
# தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1983

தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் தேர்வு செய்யப்படும் நூல்களுக்கு பரிசுகள் வழங்கப்படுகிறது. 1983 ஆம் ஆண்டிற்கான பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 2,000 பரிசுத் தொகை மற்றும் பாராட்டுச் சான்றிதழ் அளிக்கப்பட்டன. இத்திட்டத்தின் கீழ் **1983 ஆம் ஆண்டிற்கான சிறந்த நூல்கள்** மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.  

| வ.எண் | தலைப்பு | நூலின் பெயர் | நூலாசிரியர் | நூல் வெளியீடு |  |
| --- | --- | --- | --- | --- | --- |
| 1 | கவிதை | 1. பெரியார் பிள்ளைத்தமிழ் (முதல் பரிசு),
2. கவிச்சித்தரின் சிவப்பு நிலா (இரண்டாம் பரிசு) | 1. புலவர் மாவண்ணா தேவராசன்
2. க. பொ. இளம்வழுதி | 1. பாரதி நிலையம், சென்னை.
2. இளங்கோ இலக்கிய மன்றம், சென்னை. |  |
| 2 | நாவல் | 1. சாயங்கால மேகங்கள் (முதல் பரிசு)
2. நரசிம்மவர்மனின் நண்பன் (இரண்டாம் பரிசு) | 1. நா. பார்த்தசாரதி
2. டாக்டர் பூவண்ணன் (வே. தா. கோபாலகிருட்டிணன்) | 1. தமிழ்ப் புத்தகாலயம், சென்னை
2. பாரி நிலையம், சென்னை. |  |
| 3 | மொழி, இலக்கியம் பற்றிய ஆராய்ச்சி நூல்கள் | 1. சித்திரக் கவிகள் (முதல் பரிசு)
2. திருவள்ளுவரின் குறிக்கோளியலும் உலகப் பொதுமையியலும் (இரண்டாம் பரிசு) | 1. வே. இரா. மாதவன்
2. முனைவர் கோ. மோகனராசு | 1. உலகத் தமிழாராய்ச்சி நிறுவனம், சென்னை.
2. சென்னை பல்கலைக்கழகம், சென்னை. |  |
| 4 | பொறியியல், தொழில்நுட்பவியல் | தொலைக்காட்சிக் கலை (முதல் பரிசு) | வெ. நல்லதம்பி | வள்ளுவன் வெளியீட்டகம், சென்னை. |  |
| 5 | மருத்துவம், உடலியல், உணவியல், ஆரோக்கியம், சுகாதாரம் | 1. நோய் அறிதல் (முதல் பரிசு)
2. பல் ஈறு நோய்கள் (தடுப்பு முறைகளும் பாதுகாப்பும்) (இரண்டாம் பரிசு) | 1. டாக்டர் கா. நடராசன்
2. டாக்டர் பி.பி. ராசன், டாக்டர் பு. புட்பராசன் | 1 அபிராமி பப்ளிகேசன்ஸ், சென்னை.
2 நியூ செஞ்சுரி புக் ஹவுஸ், சென்னை. |  |
| 6 | தத்துவம், சமயம், அளவியல், அறவியல் | 1. தமிழ்நாட்டின் தல வரலாறுகளும் பண்பாட்டுச் சின்னங்களும் (முதல் பரிசு)
2. உலக அமைதி | 1. வி. கந்தசாமி
2. எஸ். டி. மணிவண்ணன் | 1. பழனியப்பா பிரதர்ஸ், சென்னை.
2. தேன் தமிழ்ப் பதிப்பகம், சேலம். |  |
| 7 | சிறுகதை | 1. அமுதத்துளி உதிர்ந்தது (முதல் பரிசு)
2. தர்மம் (இரண்டாம் பரிசு) | 1. பிரேமா நந்தகுமார்
2. வண்ணநிலவன் (இராமச்சந்திரன்) | 1. தமிழ் எழுத்தாளர் கூட்டுறவுச் சங்கம், சென்னை.
2. நர்மதா பதிப்பகம், சென்னை. |  |
| 8 | கட்டுரை, வாழ்க்கை வரலாறு, சுயசரிதை, பயண நூல்கள் | 1. குட்டித் தீவை எட்டிப் பார்த்தேன் (முதல் பரிசு)
2. பாரதீயம் (இரண்டாம் பரிசு) | 1. குரும்பூர் குப்புசாமி
2. டாக்டர் ந. சுப்பு ரெட்டியார் | 1. அருணோதயம், சென்னை
2. பழனியப்பா பிரதர்ஸ், சென்னை. |  |
| 9 | வரலாறு, தொல்பொருளியல் | 1. தஞ்சை மராட்டியர் செப்பேடுகள் (முதல் பரிசு)
2. மெய்க்கீர்த்திகள் (இரண்டாம் பரிசு) | 1. செ. இராசு
2. பா. சுப்பிரமணியன் | 1. பதிப்புத்துறை, தமிழ்ப் பல்கலைக்கழகம், தஞ்சாவூர்
2. உலகத் தமிழாராய்ச்சி நிறுவனம், சென்னை. |  |
| 10 | குழந்தை இலக்கியம் | 1.விந்தைகள் புரிந்த விஞ்ஞானிகள் (முதல் பரிசு)
2. பாட்டு வாத்தியார் (இரண்டாம் பரிசு) | 1. க. அரசுமணி
2. ரேவதி (ஈ. எஸ். அரிஅரன்) | 1. மருதமலையான் பதிப்பகம், சென்னை
2. பழனியப்பா பிரதர்ஸ், சென்னை. | } |
# வாய்மைநாதன்

**வாய்மைநாதன்** (பிறப்பு: 1937) என்கிற மு. இராமநாதன் என்பவர் ஒரு தமிழக எழுத்தாளர். நாகப்பட்டினம் மாவட்டம் தகட்டூர் கிராமத்தில் பிறந்த இவர் அரசு மேல்நிலைப் பள்ளியில் தலைமையாசிரியராகப் பணியாற்றி ஓய்வு பெற்றவர். புதினம், காவியம், கவிதை, நாடகம், சிறுகதைத் தொகுப்பு என பல வகை நூல்களை எழுதியுள்ளார். இவர் எழுதிய *“கப்பலுக்கொரு காவியம்”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் மரபுக்கவிதை வகைப்பாட்டில் பரிசு பெற்றிருக்கிறது.  

## ஆதாரம்
# எஸ்ஸார்சி


**எஸ்ஸார்சி ** (பிறப்பு: மார்ச் 4 1954) என்கிற எஸ். ராமச்சந்திரன் என்பவர் ஒரு தமிழக எழுத்தாளர். கடலூர் மாவட்டம் தருமநல்லூரில் பிறந்தவர். பாரத் சஞ்சார் நிகாம் நிறுவனத்தில் இளநிலைக் கணக்கு அதிகாரியாகப் பணியாற்றி வருகிறார். தமிழ், ஆங்கிலம், தெலுங்கு, இந்தி, சமற்கிருதம் ஆகிய மொழிகளில் புலமை பெற்ற இவர் எட்டையபுரம் பாரதி பிறந்த நாள் விருது, திருப்பூர் தமிழ்ச் சங்க விருது, பாரத மாநில வங்கி இலக்கிய விருது போன்றவைகளையும் பெற்றிருக்கிறார். இவர் எழுதிய *“நெருப்புக்கு ஏது உறக்கம்”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் புதினம் வகைப்பாட்டில் பரிசு பெற்றிருக்கிறது.  

## ஆதாரம்
# ஜான் கெர்ரி



**ஜான் போர்பசு கெர்ரி ** (*John Forbes Kerry*, பிறப்பு: திசம்பர் 11, 1943) அமெரிக்க மேலவை (செனட்)டில் மாசச்சூசெட்சிற்சிலிருந்து தேர்ந்தெடுக்கப்பட்ட நாடாளுமன்ற உறுப்பினர் ஆவார். 2004ஆம் ஆண்டிற்கான குடியரசுத் தலைவர் தேர்தலில் அமெரிக்க மக்களாட்சிக் கட்சியின் வேட்பாளராகப் போட்டியிட்டு ஜார்ஜ் வாக்கர் புஷ்ஷிடம் தோற்றவர். அமெரிக்க செனட்டவையில் 23 ஆண்டுகள் அங்கம் வகித்துள்ளார். மேலும் மாசச்சூசெட்சின் துணைநிலை ஆளுநராக மைக்கேல் துகாகிசின் கீழ் பொறுப்பாற்றி உள்ளார். திசம்பர் 21, 2012 அன்று அதிபர் பராக் ஒபாமா கெர்ரியை இலரி கிளின்டனுக்கு அடுத்து வெளியுறவுத் துறை அமைச்சராக அறிவித்துள்ளார்.  

கெர்ரி கொலராடோவிலுள்ள அவுரோராவில் திசம்பர் 11, 1943 அன்று பிறந்தார். யேல் பல்கலைக்கழகத்திலும் பாசுட்டன் சட்டக் கல்லூரியிலும் பட்டப் படிப்பையும் சட்டக் கல்வியையும் முடித்தார். 1970இல் ஜூலியா தோம் என்பவரை மணந்து 1988இல் பிரிந்தார். 1995 முதல் தெரெசா எயின்சு என்பவருடன் இல்லறம் நடத்தி வருகிறார். இவருக்கு இரு மக்களும் இரண்டாம் மனைவியின் மூன்று மக்களும் உள்ளனர். தற்போது பாசுட்டனில் வாழ்ந்து வருகிறார்.  

2003ஆம் ஆண்டில் இவருக்கு முன்னிற்கும் சுரப்பியில் புற்றுநோய் இருப்பதாகக் கண்டறியப்பட்டு முற்றிலும் குணமாக்கப்பட்டது.  

## சான்றுகோள்கள்
# அ. அய்யாசாமி



**பேராசிரியர் அ.அய்யாசாமி ** (பிறப்பு: மார்ச் 1 1940, மறைவு: ஜூன் 16, 2019) என்பவர் ஒரு தமிழ் எழுத்தாளர். ஈரோடு மாவட்டம் புஞ்சைப் புளியம்பட்டி எனும் ஊரில் பிறந்தவர். பள்ளி ஆசிரியராகவும், தலைமை ஆசிரியராகவும், கல்லூரிப் பேராசிரியராகவும் பணியாற்றியவர். முல்லைச்சரம், தாமரை, கல்கி, கணையாழி போன்ற இதழ்களில் கதை, கட்டுரை, கவிதைகள் என பல எழுதியுள்ளார். கதிரொளி, Leslie Amarson, A S Mee என்ற புனைபெயர்களில் கட்டுரைகளும், சுபத்ரா அய்யாசாமி என்ற பெயரில் சிறுகதைகளும், வித்தகன் என்ற புனைபெயரில் தாமரை இதழில் விமர்சனக் கட்டுரைகளையும் எழுதினார்.  

அகில இந்திய வானொலியிலும் பல நிகழ்ச்சிகளை நடத்தியிருக்கிறார், அறிவியல் நெடுந்தொடரை எழுதியிருக்கிறார். ஆங்கிலம் தமிழ் இரு மொழிகளிலும் புலமைபெற்றவர், பல மொழிபெயர்ப்புகளையும் செய்திருக்கிறார்.  

இவர் எழுதிய **வைக்கம்** எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் நாடகம் வகைப்பாட்டில் பரிசு பெற்றிருக்கிறது.  

2010-இல் தமிழக அரசின் திரு. வி. க. விருதையும், 2016-இல் தி. மு. க. முரசொலி அறக்கட்டளையின் பெரியார் விருதையும், தமிழ்க் கவிஞர் மன்றத்தின் இலக்கியப் பேரொளி விருதையும் பெற்றவர்.  

## எழுதிய நூல்கள்
- வைக்கம் - கவிதை நாடகம் - விழிகள் பதிப்பகம் (தமிழ்நாடு அரசு பரிசுபெற்றது)
- தென்னகத்தின் எழுச்சி - கட்டுரை தொகுப்பு  -  விழிகள் பதிப்பகம் (தமிழ்நாடு அரசு பரிசுபெற்றது)
- அண்ணா நாடகங்களில் எதிர்நிலை மாந்தர்
- அண்ணா நெடுங்கதைகளில் மகளிர் நிலை
- அண்ணாவும் திராவிட இயக்கமும் -
- நாகானந்தம்- கவிதை நாடகம்  - விழிகள் பதிப்பகம் (வடமொழி மூலம் - மாமன்னர் ஹர்ஷ வர்தனன்)
- மனித வாழ்வை  அமைத்த கண்டுபிடிப்பாளர்கள் -  தமிழ் மொழிபெயர்ப்பு (ஆங்கில மூலம் பேராசிரியர் கே.வி. கோபாலகிருஷ்ணன்) - நேஷனல் புக் டிரஸ்ட்
- A history of DMK (Published by DMK)
- Periyar Self-Respect (Published by Dravidar Kazhagam)
# ஜெய. ராஜமூர்த்தி



**ஜெய. ராஜமூர்த்தி** (பிறப்பு: அக்டோபர் 8 1964) என்பவர் ஒரு தமிழக எழுத்தாளர். நாகப்பட்டினம் மாவட்டம், திருவெண்காடு எனும் ஊரில் பிறந்த இவர் மருத்துவத்தில் பட்டப்படிப்பும், குழந்தைகள் நல மருத்துவத்தில் பட்டயப் படிப்பையும் படித்துள்ளார்.அரசு தலைமைக் குடிமுறை மருத்துவ அதிகாரியாக பணியாற்றி வரும் இவர் பட்டிமன்றப் பேச்சாளர், கவிஞர், மற்றும் ஆன்மிகச் சொற்பொழிவாளர் என்று பல இலக்கியப் பணிகளையும் செய்து வருகிறார். “நேசம் விரும்பும் நெருப்புப் பூக்கள்”, “புனித வள்ளலாரின் புரட்சிப்பாதை”, “எனது அம்பறாத் தூணியிலிருந்து” என பல நூல்களை எழுதியிருக்கிறார். இவர் எழுதிய *“வள்ளலாரும் பெரியாரும்”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் திறனாய்வு வகைப்பாட்டில் பரிசு பெற்றிருக்கிறது.திருவெண்காட்டில் வள்ளலார் தமிழ்மன்றத்தின் நிறுவனர் ஆவார்.  
உலகத்தமிழ் செம்மொழி ஆய்வு மாநாட்டில் திராவிட இயக்கக் கொள்கைகளும் அருட்பாச் சிந்தனையும் என்ற தலைப்பில் ஆய்வுக் கட்டுரையை வாசித்துள்ளார்.சமயவழியில் நடந்து வந்த வழிபாட்டில் இருந்து அங்கிருந்த சபாநடேசர் தீட்சிதரிடமிருந்த வள்ளலார் ஞானசபையை உண்ணா நோன்பிருந்து மீட்டு எடுத்துள்ளார். திருக்குறளை தேசிய நூலாக்க மத்திய நடுவண் அரசை வலியுறுத்தி சென்னையில் தமிழறிஞர் பெருமக்களோடு ஓரு நாள் அடையாள உண்ணாநோன்பிருந்துள்ளார்  
.தனது உடல் தானமும் செய்துள்ளார்.  

## ஆதாரம்
# எலும்புப் பிணைப்பு


மாதிரி]]  
**எலும்புப் பிணைப்பு** அல்லது **மூட்டுப் பிடிப்பு** (Ankylosis, anchylosis) என்பது காயம் அல்லது நோய் காரணமாக வழக்கத்திற்குமாறாக மூட்டு எலும்புகளில் ஏற்படும் உறுப்பு இணைவையும், விறைப்பையும் குறிக்கின்றது. இத்தகு விறைப்பு முழுமையாகவோ அல்லது பகுதியாகவோ இருக்கலாம். இவை மூட்டுகளிலுள்ள அல்லது மூட்டுகளுக்கு வெளியிலுள்ள தசை நாண்களிலோ அல்லது தசைக் கட்டமைப்புகளிலோ உள்ள திசுக்களின் அழற்சியின் காரணமாக ஏற்படலாம். சஹாரா பாலைவன எல்லைகளில் வாழும் ஊட்டச்சத்து போதாத குழந்தைகளில் பரவலாகக் காணப்படும் கடைவாய் அழுகல் நோய் (Noma disease) பேசுவதை, சாப்பிடுவதை பாதிக்கும் அளவிற்கு மேல்தாடை, கீழ்த்தாடை எலும்புகளில் எலும்புப் பிணைப்பினை ஏற்படுத்தவல்லது.  

## இவற்றையும் காண்க
- முதுமை மூட்டழற்சி
- முடக்கு வாதம்
- தம்ப முள்ளந்தண்டழல்
# கடைவாய் அழுகல் நோய்


**கடைவாய் அழுகல் நோய்** (Noma) முகத்தில், குறிப்பாக வாய் மற்றும் கன்னத்தில், உள்ளத் திசுக்களின் அழிவிற்கு வழிவகுக்கும் ஒரு அழுகல் நோயாகும் (gangrenous disease). இந்நோய், **வாயழுகல்** (cancrum oris) அல்லது **அழுகிய வாயழல்** (gangrenous stomatitis) என்றும் அழைக்கப்படுகின்றது.  

## வெளியிணைப்புகள்
- The fight against noma
- Fondation Sentinelles
- NOMA-HILFE-SCHWEIZ
- Graphic Noma Images
- All Refer Health article on Noma
- Project Harar
- The European Noma Network
- Les Enfants du Noma
- Facing Africa
- The Geneva Study Group on Noma
- The Dutch Noma Foundation
- Bertrand Piccard Winds of Hope Foundation
- Gegen Noma e.V. - Against Noma organisation
- Noma awareness ad on YouTube "Just €10 can save a life"
# கவர்னகிரி


**கவர்னகிரி** (ஆங்கிலம்:Governagiri) தமிழ் நாடு, தூத்துக்குடி மாவட்டம், ஓட்டப்பிடாரம் வட்டம் மற்றும் ஊராட்சிஒன்றியத்தில் உள்ள ஊர் ஆகும்.  

## இவ்வூரின் சிறப்பு
இந்தியவிடுதலை போராட்ட வீரர் தளபதி சுந்தரலிங்கம் அவர்கள் இவ்வூரில் பிறந்தார்.மன்னர் கட்டபொம்மன், தளபதி வெள்ளயத்தேவன்,தளபதி சுந்தரலிங்கம் ஆகியோர் பிரித்தானிய படைகளுக்கு எதிராக போராடினர்.
# ச. குருசாமி

**ச. குருசாமி ** (பிறப்பு: நவம்பர் 10 1950) என்பவர் ஒரு தமிழக எழுத்தாளர். நாமக்கல் மாவட்டம் குட்டாம்பட்டி எனும் ஊரில் பிறந்த இவர் பச்சையப்பன் கல்லூரியில் தமிழ்த்துறை இணைப் பேராசிரியராகப் பணியாற்றியுள்ளார். தமிழ் சார்ந்த பல்வேறு கருத்தரங்குகளில் பங்கேற்றுள்ளார். இவர் எழுதிய *“நச்சினார்க்கினியர் உரைநெறி”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் மொழி வரலாறு, மொழியியல், மொழி வளர்ச்சி, இலக்கணம் எனும் வகைப்பாட்டில் பரிசு பெற்றிருக்கிறது.  

## ஆதாரம்
# த. கனகசபை

**த. கனகசபை ** என்பவர் ஒரு தமிழக எழுத்தாளர். திருச்சிராப்பள்ளியில் வசித்து வரும் இவர் பாரதிதாசன் பல்கலைக்கழகத்தில் நிகழ்கலைத்துறையில் களத் தலைவராகவும், துறைத் தலைவராகவும் பணியாற்றி வருகிறார்."நாட்டுப்புறப் பாடல்களில் அழகியல் கட்டமைப்பு” என்ற நூலையும், பல்வேறு ஆய்வுக் கட்டுரைகளையும் எழுதியிருக்கிறார். மைசூரிலிரிருந்து வெளியாகும் “மைசூர் முரசு” எனும் இதழின் ஆசிரியராகப் பணியாற்றியுள்ளார். இவர் எழுதிய *“சங்கத் தமிழிசை”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் நுண்கலைகள் வகைப்பாட்டில் பரிசு பெற்றிருக்கிறது.  

## ஆதாரம்
# திருவேங்கடம் (எழுத்தாளர்)

**வேங்கடம்** என்கிற **திருவேங்கடம்** என்பவர் ஒரு தமிழக எழுத்தாளர். வந்தவாசியைச் சேர்ந்த இவர் சாவி (எழுத்தாளர்) நடத்திய சாவி இதழின் கடைசி மூன்றாண்டு காலத்தில் உரிமையாளர் மற்றும் பதிப்பாளராக இருந்தார். பொறியியல் துறையில் முதுகலைப் பட்டம் பெற்ற இவர் எழுதிய “வான சாஸ்திரம்” நூல் சிறப்பு பெற்றது. இவர் எழுதிய *“அடேங்கப்பா ஐரோப்பா”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் பயண இலக்கியம் வகைப்பாட்டில் பரிசு பெற்றிருக்கிறது.  

## ஆதாரம்
# அன்புக்கொடி நல்லதம்பி


**அன்புக்கொடி நல்லதம்பி** என்பவர் ஒரு தமிழக எழுத்தாளர். சென்னையில் வசித்து வரும் இவர் வரலாற்றுப் பேராசிரியையாகப் பணியாற்றியவர். தமிழ்நாடு பள்ளிக் கல்வித்துறையின் கீழான 12 ஆம் வகுப்புக்கான வரலாற்றுப் பாடநூல் குழுத் தலைவராகப் பணியாற்றியவர். பல்வேறு நூல்களையும், ஆய்வுக் கட்டுரைகளையும் எழுதியிருக்கிறார். நூலகத் தேர்வுக்குழு உறுப்பினராகவும் பணியாற்றி வருகிறார். இவர் எழுதிய *“சமூக விஞ்ஞானி கலைவாணர்”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் வாழ்க்கை வரலாறு வகைப்பாட்டில் பரிசு பெற்றிருக்கிறது.
# இரா. இராமகிருட்டிணன்


**இரா. இராமகிருட்டிணன்** (பிறப்பு: மே 19 1945) என்பவர் ஒரு தமிழக எழுத்தாளர். ஓசூரில் பிறந்த இவர் தெற்கு தொடருந்துவில் தொடர் வண்டி நிலைய பொறுப்பாளராகவும் (ஸ்டேசன் மாஸ்டர்), தொடருந்து துணை நிலை இராணுவப் படையில் சுபேதாராகவும் பணியாற்றியவர். பன்மொழிப் புலமை பெற்ற இவர் தமிழில் முதுகலைப் பட்டமும், ஆய்வியல் நிறைஞர் பட்டமும்,முனைவர் பட்டமும் பெற்றுள்ளார். இவர் எழுதிய தகடூர் வரலாறும் பண்பாடும் எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் “நாட்டுவரலாறு, கல்வெட்டு, தொல்லியல், கடலியலும் வணிக வழிகளும், அகழாய்வு” எனும் வகைப்பாட்டில் பரிசு பெற்றிருக்கிறது.  

இவர் முனைவர் பட்டத்திற்கான ஆய்வினை "தருமபுரி மாவட்டத் திருத்தலங்கள்" என்ற தலைப்பில் செய்துள்ளார்.  

## எழுதிய நூல்கள்
- தகடூர் வரலாறும் பண்பாடும்
- சிவபெருமானின் வீரட்ட தலங்கள்
- நவக்கிரகங்களின் ஆட்சி முறையும் மானுட விதியும்
- சிவ தாண்டவம்
- ஒசூர் சந்திர சூடேசுவரர் கோயில் ஓர் ஆய்வு
- கலாப்பிரியா கவிதைகளில் அகத்திணை மரபுகள்
- அஷ்டாஷ்ட மூர்த்தங்கள் எனும் 64 சிவவடிவங்களும் தத்துவ விளக்கங்களும்
# ஆ. ஜெகதீசன்


திருப்பூந்துருத்தி **முனைவர் ஆ.ஜெகதீசன்** (பிறப்பு: மே 16 1972) என்பவர் ஒரு தமிழக எழுத்தாளர் ஆவார். இவர் 2008 மற்றும் 2013 ஆகிய ஆண்டுகளில் தமிழ்நாடு அரசின் தமிழ் வளர்ச்சித் துறையின் சார்பில் சிறந்த நூலாசிரியருக்கான விருது பெற்றவர். கௌரா இலக்கிய மன்றத்தின் 2013 ஆம் ஆண்டிற்கான சிறந்த நூலாசிரியருக்கான விருதினைப் பெற்றவர். இவர் உலக, தேசிய மற்றும் மாநிலங்கள் அளவிலான கருத்தரங்கங்களில் பங்கேற்றுள்ளார். கல்வெட்டியல் துறையில் ஈடுபாடு கொண்டவர். இவர் பல ஆய்வியல் நிறைஞர் மாணவர்களையும், முனைவர் பட்ட ஆய்வாளர்களையும் நெறிப்படுத்தி உள்ளார்.  

## பிறப்பு
தஞ்சாவூர் மாவட்டம் திருவையாறு நடுப்படுகையில் பிறந்தவர்.  
## பணி
கல்லூரியில் தமிழ் விரிவுரையாளராகப் பணியாற்றி வரும் இவர், "தமிழ் இலக்கியத்தில் மனித உரிமைச் சிந்தனைகள்", "தமிழ் இலக்கியத்தில் கல்வெட்டியல் கூறுகள்", "சங்க இலக்கிய மதிப்பீடுகள்", "பாரதி - பாரதிதாசன் சமூகச் சிந்தனைகள்" போன்ற நூல்களை வெளியிட்டுள்ளார். இவர் எழுதிய “இலக்கியத்தில் மனித உரிமைக் கோட்பாடுகள்” எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் மொழி வரலாறு, மொழியியல், மொழி வளர்ச்சி, இலக்கணம் வகைப்பாட்டில் பரிசு பெற்றிருக்கிறது.  

## பொறுப்புகள்

மேனாள் எக்ஸ்நோரா திட்ட அலுவலர்  

மேனாள் இளைஞர் மேம்பாட்டுத் திட்ட ஒருங்கிணைப்பாளர்  

மேனாள் நாட்டு நலப்பணித் திட்ட அலுவலர்  

மேனாள் இளைஞர் செஞ்சுருள் சங்க கரூர் மாவட்ட ஒருங்கிணைப்பாளர்  

மேனாள் கல்லூரி முதல்வர் (பொ), அரசு கலைக் கல்லூரி, மாதனூர், வேலூர் மாவட்டம்.  

தற்போது தமிழாய்வுத்துறை தலைவர், டாக்டர் கலைஞர் அரசு கலைக் கல்லூரி, குளித்தலை.  

## பங்கேற்ற கருத்தரங்குகள்

18.02.2010 One day workshop *Gender studies* Bharathidasan University, Tiruchirappalli.  

12.12.2011 - 15.12.2011 Youth Red cross, State level University YRC study camp, Coimbatore.  

03.07.2012 - 09.07.2012  
NSS orientation course, madras school of social Work, Chennai.  

04.01.2013 - First Aid programme  
St. John ambulance, IRCS, Tamilnadu - Chennai.  

23.01.2014-27.01.2014  
Training camp youth Red cross Annamalai University, Chidambaram.  

AIFUCTO - seminar changing Paradigms of higher education - St. Alloysius college (Autonomous), Mangalore Karnataka.  

'ஆர்' அனைத்திந்திய ஆராய்ச்சிக் கழகத்தின் ஐந்தாவது பன்னாட்டு கருத்தரங்கத்தில் *"புறநானூற்றில் வஞ்சின மொழிகள்"*  
என்ற தலைப்பில் கட்டுரை வழங்கியுள்ளார்.  

கௌரா இலக்கிய மன்றம் சார்பாக 2010ல் நடைபெற்ற பாரதிதாசன் பல்கலைக்கழக தமிழ் துறை படைப்பாளிகளின் படைப்புத்திறன் பரிசுப் போட்டியில் பங்கேற்று உள்ளார்.
# ரா. பாலகிருஷ்ணன்

**ரா. பாலகிருஷ்ணன்** (பிறப்பு: செப்டம்பர் 16 1933) என்பவர் ஒரு தமிழக எழுத்தாளர். தூத்துக்குடி மாவட்டம் சங்கரன் குடியிருப்பு எனும் ஊரில் பிறந்தவர். இவர் முதலில் ஆசிரியராகப் பணியைத் தொடங்கி, பின்னர் தமிழ் நாளேடுகளில் உதவி ஆசிரியர், செய்தி ஆசிரியர், ஆசிரியர் மற்றும் உரிமையாளராகப் பணியாற்றியுள்ளார். தமிழ்நாட்டுப் பாடநூல் நிறுவனத்தின் தமிழ் மொழிப் பதிப்பாசிரியராகவும், முதன்மை ஒருங்கிணைப்புப் பதிப்பாசிரியராகவும் பணியாற்றியவர். புதிய அரசியல் சட்டம், மண்டல், காவிரித் தீர்ப்பு என பல்வேற் நூல்களை இயற்றியுள்ளார். இவர் எழுதிய *“மக்களவைக் கூட்டத்தைத் தமிழகத்தில் நடத்துக”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் சட்டவியல், அரசியல் வகைப்பாட்டில் பரிசு பெற்றிருக்கிறது.  

## ஆதாரம்
# எஸ். எல். வி. மூர்த்தி


**எஸ்.எல்.வி. மூர்த்தி** (பிறப்பு: ஆகஸ்ட் 18 1945) என்பவர் ஒரு தமிழக எழுத்தாளர். சென்னையில் வசித்து வருகிறார். தமிழ் நாளிதழ்களில் ஐம்பதுக்கும் மேற்பட்ட கதை, கட்டுரைகளை எழுதியிருக்கிறார். வெற்றிக்கு வித்திடும் ஆசிரியர்களே, வெற்றிக்கு விரைந்திடு, சவாலே சமாளி போன்ற கட்டுரைகளை வெளியிட்டிருக்கிறார். இவர் எழுதிய *“தொழில் முனைவோர் கையேடு”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் பொருளியல், வணிகவியல், மேலாண்மையியல் எனும் வகைப்பாட்டில் பரிசு பெற்றிருக்கிறது.  

## ஆதாரம்
# தமிழ்நாகை

**தமிழ்நாகை ** என்கிற **கோ. அன்பழகன்** என்பவர் ஒரு தமிழக எழுத்தாளர். நாகப்பட்டினத்தில் பிறந்த இவர் எலும்பு முட நீக்கியல் துறையில் 27 ஆண்டுகள் மருத்துவராகப் பணியாற்றியுள்ளார். “கூந்தல் பனை” எனும் கவிதை நூலை எழுதி வெளியிட்டுள்ளார். இவர் எழுதிய *“வலிய எலும்பே வழுவழுப்பான மூட்டே”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் மருந்தியல், உடலியல், நலவியல் எனும் வகைப்பாட்டில் பரிசு பெற்றிருக்கிறது.  

## ஆதாரம்
# க. சிவநேசன்

**க. சிவநேசன்** என்பவர் ஒரு தமிழக எழுத்தாளர். சென்னையில் வசிக்கும் இவர் அரசு கலைக்கல்லூரிகளில் தமிழ்ப் பேராசிரியராகப் பணியாற்றி ஓய்வு பெற்றவர். சித்த மருத்துவத்தில் தேர்ச்சி பெற்று, அரசு மருத்துவராகப் பதிவு பெற்று மருத்துவப் பணிகளையும் செய்தவர். இவர் எழுதிய *“சித்த மருத்துவத்தில் வேர், மரம், செடி, கொடி, இலைகளும் அதன் மருத்துவப் பயன்களும்”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் தமிழ் மருத்துவ நூல்கள் (சித்தம், ஆயுர்வேதம்) எனும் வகைப்பாட்டில் பரிசு பெற்றிருக்கிறது.  

## ஆதாரம்
# பா. சுந்தர்

**பா. சுந்தர்** (பிறப்பு: ஏப்ரல் 24 1959) என்பவர் ஒரு தமிழக எழுத்தாளர். திருவண்ணாமலையில் பிறந்த இவர் திருச்சிராப்பள்ளியிலுள்ள உருமு தனலட்சுமி கல்லூரியில் தமிழ் இணைப் பேராசிரியராகப் பணியாற்றி வருகிறார். அருள்நெறித் தந்தை அடிகளார், குன்றக்குடி அடிகளார் பணிகள் போன்ற நூல்களை எழுதியுள்ளார். பல்வேறு ஆய்வுக் கட்டுரைகளை எழுதியுள்ள இவர் தமிழாகரர் விருது, சைவ சித்தாந்தக் கலாநிதி விருது, சிவநெறிப் புலவர்மணி விருது போன்றவைகளைப் பெற்றுள்ளார். இவர் எழுதிய *“திருநாவுக்கரசர் தேவாரத்தில் சிவ மூர்த்தங்கள்”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் சமயம், ஆன்மீகம், அளவையியல் எனும் வகைப்பாட்டில் பரிசு பெற்றிருக்கிறது.  

## ஆதாரம்
# இரா. தங்கவேலு


**இரா. தங்கவேலு** என்பவர் ஒரு தமிழக எழுத்தாளர். திருச்சிராப்பள்ளி, தாயனூரில் தேசிய விதை ஆராய்ச்சி மையத்தில் தாவர நோயியல் முதுநிலை விஞ்ஞானியாகப் பணிபுரிகிறார். இவர் தேசிய அளவில் ஜவஹர்லால் நேரு விருதினை பயிர் நோய்க் கட்டுப்பாடு பிரிவில் முனைவர் பட்டப் படிப்பு ஆராய்ச்சிக்காகப் பெற்றுள்ளார். பல்வேறு ஆராய்ச்சிக் கட்டுரைகளையும் எழுதியுள்ளார். பல ஆராய்ச்சிக் கருத்தரங்குகளில் பங்கேற்றுள்ளார். இவர் மு. மு. முஸ்தபாவுடன் சேர்ந்து எழுதிய *“வாழைச் சாகுபடியில் புதிய தொழிநுட்பங்கள்”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் வேளாண்மையியல் எனும் வகைப்பாட்டில் பரிசு பெற்றிருக்கிறது.  

## ஆதாரம்
# மு. மு. முஸ்தபா


**மு. மு. முஸ்தபா** என்பவர் ஒரு தமிழக எழுத்தாளர். திருச்சிராப்பள்ளி, தாயனூரில் தேசிய விதை ஆராய்ச்சி மையத்தில் இயக்குநராகப் பணிபுரிகிறார். இவர் வாழை அரசன் விருது, கதலி புரஸ்கார் விருது போன்ற விருதுகளைப் பெற்றுள்ளார். பல்வேறு ஆராய்ச்சிக் கட்டுரைகளையும் எழுதியுள்ளார். பல ஆராய்ச்சிக் கருத்தரங்குகளில் பங்கேற்றுள்ளார். இவர் இரா. தங்கவேலுவுடன் சேர்ந்து எழுதிய *“வாழைச் சாகுபடியில் புதிய தொழிநுட்பங்கள்”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் வேளாண்மையியல் எனும் வகைப்பாட்டில் பரிசு பெற்றிருக்கிறது.
# இரா. கு. ஆல்துரை


**இரா. கு. ஆல்துரை** (பிறப்பு: டிசம்பர் 2 1952) என்பவர் ஒரு தமிழக எழுத்தாளர். நீலகிரி மாவட்டம் முத்தோரை அருகிலுள்ள கீழ்கவ்வட்டி எனும் ஊரில் பிறந்தவர். செந்தமிழ் சொற்பிறப்பியல் அகரமுதலித் திட்டத்தில் சிறப்புநிலைத் தொகுப்பாளராகப் பணியாற்றி வருகிறார். பன்முகப் பார்வையர் பாவாணர், அகரமுதலி வல்லுநர் பாவாணர், அவர்தாம் பாவாணர் ஆகிய நூல்களை எழுதியுள்ளார். மொழியியல் சார்ந்த பல ஆராய்ச்சிக் கட்டுரைகளை எழுதியுள்ளார். இவர் எழுதிய *“படகு - ஒரு திராவிட மொழி”* எனும் நூல் 2006 ஆம் ஆண்டிற்கான சிறந்த நூல்களில் மொழி வரலாறு, மொழியியல், மொழி வளர்ச்சி, இலக்கணம் எனும் வகைப்பாட்டிலும் *“படகர் அறுவடைத் திருநாள்”* எனும் நூல் 2008 ஆம் ஆண்டிற்கான சிறந்த நூல்களில் நாட்டுப்புறவியல் எனும் வகைப்பாட்டிலும் தமிழ்நாடு அரசின் தமிழ் வளர்ச்சித் துறையின் பரிசுகளைப் பெற்றிருக்கின்றன.
# அ. விநாயகமூர்த்தி


**அப்பாத்துரை விநாயகமூர்த்தி** (*Appathurai Vinayagamoorthy*, 19 திசம்பர் 1933 - 28 மே 2017) இலங்கைத் தமிழ் அரசியல்வாதியும், வழக்கறிஞரும், தமிழ்த் தேசியக் கூட்டமைப்பின் முன்னாள் நாடாளுமன்ற உறுப்பினரும் ஆவார். இவர் அகில இலங்கைத் தமிழ்க் காங்கிரஸ் கட்சியின் முன்னாள் தலைவராக இருந்தவர்.  

## அரசியல் வாழ்க்கை
விநாயகமூர்த்தி அகில இலங்கைத் தமிழ்க் காங்கிரஸ் கட்சியின் மூத்த உறுப்பினராக இருந்தவர். இக்கட்சியின் தலைவர் குமார் பொன்னம்பலம் 2000 ஆம் ஆண்டில் படுகொலை செய்யப்பட்டதை அடுத்து அக்கட்சியின் தலைவரானார். 2000 ஆம் ஆண்டு நாடாளுமன்றத் தேர்தலில் இவர் அக்கட்சியின் சார்பில் யாழ்ப்பாண மாவட்டத்தில் போட்டியிட்டு நாடாளுமன்றத்திற்குத் தெரிவுசெய்யப்பட்டார். 2001 ஆம் ஆண்டில் குமார் பொன்னம்பலத்தின் மகன் கஜேந்திரகுமார் பொன்னம்பலம் அரசியலில் இறங்கியதும், அக்கட்சியின் தலைமைப்பொறுப்பில் இருந்து விலகினார்.  

2001 இல் தமிழ்க் காங்கிரசு, ஈழமக்கள் புரட்சிகர விடுதலை முன்னணி, தமிழீழ விடுதலை இயக்கம், தமிழர் விடுதலைக் கூட்டணி ஆகியன இணைந்து தமிழ்த் தேசியக் கூட்டமைப்பைத் தோற்றுவித்தனர். 2001 தேர்தலில் ததேகூ சார்பில் யாழ்ப்பாணத் தேர்தல் மாவட்டத்தில் போட்டியிட்டு நாடாளுமன்றத்திற்கு மீண்டும் தெரிவானார். 2004 தேர்தலில் வன்னி மாவட்டத்தில் போட்டியிட்டார். ததேகூ வேட்பாளர்களில் இவர் ஆறாவதாக வந்ததை அடுத்து நாடாளுமன்றத்திற்குத் தெரிவாகவில்லை.  

2010 ஆம் ஆண்டில் கஜேந்திரகுமார் பொன்னம்பலம் தமிழ்த் தேசியக் கூட்டமைப்பில் இருந்து விலகினார். அத்தோடு தமிழ்க் காங்கிரசும் விலகியது. ஆனாலும், விநாயகமூர்த்தி தமிழ்த் தேசியக் கூட்டமைப்பிலேயே தொடர்ந்து இருக்கலானார். 2010 தேர்தலில் ததேகூ சார்பில் யாழ்ப்பாண மாவட்டத்தில் போட்டியிட்டு மீண்டும் நடாளுமன்றத்திற்குத் தெரிவு செய்யப்பட்டார்.
# பூ. மாரி அய்யா

**பூ. மாரி அய்யா** என்பவர் ஒரு தமிழக எழுத்தாளர். தஞ்சாவூர் மாவட்டம், வல்லம், பெரியார் மணியம்மை பல்கலைக் கழகத்தில் விளையாட்டுக் கல்வியியல் துறையில் பேராசிரியராகவும், துறைத் தலைவராகவும் பணியாற்றி வருகிறார். விளையாட்டு, யோகா குறித்து 35க்கும் மேற்பட்ட நூல்களை எழுதியுள்ளார். வானொலி, தொலைக்காட்சிகளில் விளையாட்டு, யோகா சார்ந்த பல்வேறு நிகழ்ச்சிகளில் பங்கேற்றுச் சிறப்பித்துள்ளார். இவர் எழுதிய *“அறிந்து கொள்ளுங்கள் - கால்பந்து”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் விளையாட்டு எனும் வகைப்பாட்டில் பரிசு பெற்றிருக்கிறது.  

## ஆதாரம்
# இரா. குமரவேலன்


**இரா. குமரவேலன்** (பிறப்பு: அக்டோபர் 19 1938) என்பவர் ஒரு தமிழக எழுத்தாளர். சென்னையில் பிறந்த இவர் சென்னை, பச்சையப்பன் கல்லூரியில் பேராசிரியராகப் பணியாற்றி ஓய்வு பெற்றவர். பன்மொழி அறிவு பெற்றவர்.  

## எழுதிய நூல்கள்
பூங்குன்றன் கவிதைகள், தமிழ் நாடக ஆய்வு, கவிதை நாடகம் - ஒரு கண்ணோட்டம், பொன்னி, தமிழ் நாடக வளர்ச்சி, விடுதலை இயக்கமும் திராவிட இயக்கமும், மணலும் நுரையும் (கலீல் கிப்ரான் - தமிழாக்கம்) என பல நூல்களை எழுதியுள்ளார்.  

## பெற்ற விருதுகள்
கலைமாமணி விருது, நாடகச் செம்மல் விருது போன்ற விருதுகளைப் பெற்றவர். இவர் எழுதிய *“திருக்குறள் - வ. உ. சிதம்பரனார் உரை”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் பிற சிறப்பு வெளியீடுகள் எனும் வகைப்பாட்டில் பரிசு பெற்றிருக்கிறது.  

## நாட்டுடமையாக்கம்
2024 நவம்பரில் இவரது படைப்புகளை தமிழ்நாடு அரசு நாட்டுடமை ஆக்கியது. இவரது மரபுரிமையாளர்களுக்கு பரிவுத் தொகையாக ரூ 10 இலட்சம் வழங்கியது.
# மொழிக் கூடு

**மொழிக் கூடு** என்பது மொழிப் புத்துயிர்ப்பு மற்றும் கற்றலில் பயன்படும் ஒரு வழிமுறை ஆகும். இது மொழி அமிழ்தல் (language immersion) அணுகுமுறை ஒத்தது, ஆனால் அதை விட கூடுதல் வலுவாக வடிவமைக்கப்பட்டது. இந்த வழிமுறை முதன் முதலில் வெற்றிகரமாக மாவோரி மொழிப் புத்துயிர்ப்பு செயற்திட்டங்களில் பயன்படுத்தப்பட்டது. இதன் பின்னர் இம் முறை அகவாய் மொழிப் புத்துயிர்ப்பின் போதும், தற்போது பிற மொழி புத்துயிர்ப்புத் திட்டங்களிலும் பயன்படுத்தப்படுகிறது.  

ஒரு மொழிக் கூட்டில் மொழி பேசும் மூத்தோர்கள் குழந்தைகளின் தொடக்க நிலைக் கல்வியில் மொழியை பரிமாறுதலி இலக்காகக் கொண்டு மிக நெருக்கமாக ஈடுபடுவர்.
# மொழி அமிழ்தல்

**மொழி அமிழ்தல்** என்பது ஒரு மொழியைக் கற்றுக்கொள்வதற்கான ஒரு வழிமுறை ஆகும். ஒரு மொழியை அது பயன்படும் சூழலில் கூடிய இலகுவாகக் கற்கலாம் என்ற அடிப்படையில் ஒரு மாணவரை அத்தகையை சூழலில் அமிழ்த்தல் மூலம் மொழியைக் கற்றுத் தருவதே இந்த முறையின் அணுகு முறை ஆகும்.  

மொழி அமிழ்தலின் வடிவமைப்பு பல வகைப்பட்டது. இவற்றில் ஒரு வகை, இலக்கு மொழி ஊடாக அனைத்து பாடக் கல்வியினை மேற்கொள்ளல் ஆகும். இந்த முறையைக் கனடிய ஆங்கிலேயர்கள் பிரெஞ்சு மொழியைக் கற்க 1960களில் முதலில் பயன்படுத்தினர். இன்னுமொரு வகை, ஒரு மாணவர் மொழி புழங்கும் சூழலுக்குச் சென்று வாழ்ந்து மொழியைக் கற்றல் ஆகும். இந்த அணுகுமுறை மாணவர் பரிமாற்றத் திட்டங்களில் பெரிதும் பயன்படுத்தப்படுகிறது. இம் முறை ஆங்கில மொழி கற்பதற்காக கிழக்காசிய நாட்டவர்களால் பெரிதும் பயன்படுத்தப்படுகிறது. மொழிக் கூடு மொழி அமிழ்தலின் ஒரு நீட்சியாகும்.
# தேபன் கார்டன்ஸ்

தேபன் கார்டன்ஸ் (Teban Gardens), சிங்கப்பூரில் உள்ளது. நகரத்தின் மையப் பகுதியில், தேபன் கார்டன்ஸ் உணவகம் அமைந்துள்ளது. சுற்றுப் பகுதியில் குடியிருப்பவர்களுக்கு உணவுத் தேவையைப் பூர்த்தி செய்கிறது.  
ஐயர் ராஜா சமூகக் கூடமும் மூன்று தோட்டங்களும் அமைந்துள்ளன. நீர் விளையாட்டுகள் இங்கு நடைபெறுகின்றன.
# ஆண்டர்சன் பாலம்


**ஆண்டர்சன் பாலம்,** போக்குவரத்து நெரிசலின் காரணமாக, சிங்கப்பூர் ஆற்றின் வடக்கு, தெற்குக் கரைகளை இணைக்கக் கட்டப்பட்ட பாலம் 1994 ஆம் ஆண்டில் தொடங்கப்பட்டு, 1997 ஆம் ஆண்டு கட்டி முடிக்கப்பட்டது. நிதி நகரத்தை நகர மண்டபத்துடன் இணைக்கிறது. புல்லர்டன் சிங்கப்பூர், மெர்லியன் பார்க் ஆகியவை அருகில் அமைந்துள்ளன. நவம்பர் 3, 2008 அன்று, நகர மீள்வளர்ச்சிக் குழுவால் பாதுகாப்பு அளிக்க வேண்டிய இடமாகத் தேர்ந்தெடுக்கப்பட்டது. சிங்கப்பூர் வாகனப் போட்டிகளில் இப்பகுதியும் சேர்க்கப்பட்டுள்ளது.
# யாழ் இலக்கிய வட்டம் - இலங்கை இலக்கியப் பேரவை விருதுகள், 2008

**யாழ்.இலக்கிய வட்டத்தின் இலங்கை இலக்கியப் பேரவை**' 2008,2009 ஆண்டுகளில் நாடு பூராகவும் வெளியாகிய தமிழ் நூல்களை பரிசீலனை செய்து சிறந்த நூல்களுக்கு விருதும், பாராட்டுப் பத்திரமும் வழங்கும் நிகழ்வு ஜூன் மாதம் 12 ஆம் திகதி ஞாயிற்றுக்கிழமை மாலை 3 மணிக்கு நல்லூர் திருஞானசம்பந்தர் மண்டபத்தில் நடைபெற்றது,.  

இவ்விழாவுக்கு இலங்கை இலக்கிய பேரவைத் தலைவரும் மூத்த இலக்கியவாதியுமான செங்கை ஆழியான் கலாநிதி க.குணராசா தலைமை தாங்கினார். விழாவில் ஆசியுரையை நல்லை ஆதின குரு முதல்வர் ஸ்ரீலஸ்ரீ சோமசுந்தரபரமாச்சாரிய தேசிக சுவாமிகள்,அருட்தந்தை டிக்சன் அடிகளார் ஆகியோர் வழங்கினார்கள். பரிசளிப்பு பேருரையை வாழ்நாள் பேராசிரியர் அ.சண்முகதாஸும் , கவிஞர் ஐயாத்துரை ஞாபகார்த்த விருது வழங்கும் பேருரையை யாழ்ப்பாணப் பல்கலைக்கழக தமிழ்த் துறைத்தலைவர் பேராசியர் எஸ்.சிவலிங்கராஜாவும் வழங்கினார்கள்..  

## 2008 ஆம் வருடத்துக்கான விருதும் பாராட்டும் பெறும் நூல்கள்

- புதினம் - லோமியா - எஸ்.ஏ.உதயன்

- சிறுகதை - நினைவுகள் மடிவதில்லை - சிற்பி சரவணபவன்

- கவிதை - இதுநதியின் நாள் - ஸண்ஸியா

- சிறுவர் இலக்கியம் - வைரப்பனைமரம் - சந்திரா தனபாலசிங்கம்

- சிறுவர் இலக்கியம் - சிறுவர் நீதிப் போதனைக் கதைகள் - வைரமுத்து சுந்தரேசன் (இருவருக்கான பரிசுகள்)

- நாடகம் - ஒரு கலைஞரின் கதை - கலைஞர் கலையார்வன்

- சமயம் - சிவபோதச் சிற்றுரை - மட்டுவில் அ.நடராசா

- சமயம் - இறைவிழுமியம் - அருட்தந்தை அ.ஸ்ரீபன் (இருவருக்கு பரிசுகள்)

- பல்துறை - மனமெனும் தோணி - கோகிலா மகேந்திரன்

- மொழிபெயர்ப்பு - சூளவம்சம் கூறும் இலங்கை வரலாறு- செங்கை ஆழியான்
# சந்திரபானு



, சூரத்தாணி மாகாணம், தாய்லாந்து]]  

**சந்திரபானு** (ஆங்கிலம்: *Chandrabhanu* அல்லது *Chandrabhanu Sridhamaraja*; தாய்: *จันทรภาณุ ศรีธรรมราช*) என்பவர் தாய்லாந்து நாட்டில் இருந்த தாமிரலிங்க இராச்சியத்தை 1230-ஆம் ஆண்டில் இருந்து 1263-ஆம் ஆண்டு வரை ஆட்சி செய்த அரசராவார்.  

தென் தாய்லாந்தில் இவர் கட்டிய கோயில் மூலமும் பாண்டியர் கீழ் சில ஆண்டுகள் இலங்கையை ஆண்டதன் மூலமும் அதிகம் அறியப்படுகிறார். மகாவம்சத்தின் படி இவர் தற்போதைய தாய்லாந்து நாட்டின் தாமிரலிங்க அரசை ஆண்ட தமிழ் கடற்கொள்ளையர்களின் தலைவன் ஆவார்.  

## வரலாறு

இவர் 1247-ஆம் ஆண்டில் இரண்டாம் பராக்கிரம்மபாகு என்னும் சிங்கள் அரசனை எதிர்த்துத் தோல்வி அடைந்தார். பின்னர் பாண்டியர் உதவியுடன் சில ஆண்டுகள் வட இலங்கையை ஆண்டு, சில ஆண்டுகள் கழித்துப் பாண்டியப் பேரரசை எதிர்த்தான்.  

முதலாம் சடையவர்மன் சுந்தரபாண்டியன் என்னும் பாண்டிய வேந்தன் தலைமையில் நடந்த போரில் (1262- 1264); இவர் இரண்டாம் சடையவர்மன் வீரபாண்டியன் என்பவரால் கொல்லப்பட்டார். அதன் பிறகு இலங்கையிலுள்ள பாண்டியர் படையை எதிர்க்கும் கொள்கையும் தாமிரலிங்க அரசை நிர்வகிக்கும் பொறுப்பும் இவரின் மகனான சாவகன் மைந்தன் கீழ் வந்தன.  

### சாவகன் மைந்தன்

சந்திரபானுவின் மகனான சாவகன் மைந்தன் (கி.பி. 1255 - 1263) தாய்லாந்து நாட்டு தாமிரலிங்க இளவரசன் ஆவார். இவரின் தந்தையான சந்திரபானு தாய்லாந்து நாட்டு தாமிரலிங்க அரசராக இருந்து பின் 1250-களில் பாண்டியர் ஆட்சியின் கீழிருந்த இலங்கையின் மீது படை எடுத்தார்.  

அப்படை எடுப்புக் காலத்தில் தாமிரலிங்கத்தை ஆண்ட இவரின் தந்தைக்கு உதவுவதற்கு இலங்கை வந்து அங்குள்ள இரண்டாம் பராக்கிரம பாகு என்ற சிங்கள அரசனால் தோற்கடிக்கப்பட்டான்.  

### முதலாம் சடையவர்மன் சுந்தரபாண்டியன்

பின் பாண்டியர் பேரரசனான முதலாம் சடையவர்மன் சுந்தரபாண்டியன் என்பவரிடம் இவரும் இவரின் தந்தையான சந்திரபானுவும் 1258-இல் பணிந்து அவனின் கீழ் வட இலங்கையை ஆண்டனர். அந்தக் காலத்தில் பாண்டியனுக்கு வரியாக ஆபரணங்களும் யானைகளும் அனுப்பப்பட்டன.  

இலங்கையின் செல்வ வளத்தை அறிந்த தாமிரலிங்கத்தினர் அதை அடைய எண்ணி பாண்டியப் பேரரசை எதிர்த்து போர் தொடுத்தனர். முதலாம் சடையவர்மன் சுந்தரபாண்டியன் தம்பியான இரண்டாம் சடையவர்மன் வீரபாண்டியன் இவர்களை 1262-1264களில் எதிர்கொண்டு சாவகன் தந்தையான சந்திரபானுவைக் கொன்றான்.  

### முதலாம் மாறவர்மன் குலசேகர பாண்டியன்

அதை திரிகோணமலையில் பொறித்தும் வைத்தான். அதனால் சாவகன் தன் சேனையுடன் பின்வாங்கி மீண்டும் பாண்டியப் பேரரசை எதிர்க்கத் தருணம் பார்த்திருந்தான்.  

1270களில் தன் படைவலிமையை அதிகரித்து மீண்டும் பாண்டியர் சேனையுடன் போர் புரிந்து பாண்டியப் பேரரசனான முதலாம் மாறவர்மன் குலசேகர பாண்டியன் என்பவனால் தோற்கடிக்கப்பட்டான்.  

### குலசேகர சிங்கையாரியன்

சாவகர் பாண்டிய அரசின் உதவி பெற்று வட இலங்கையை ஆண்டு பின் அவர்களின் மேலேயே போர் தொடுத்ததால், சாவகர் மீது நம்பிக்கை இழந்த பாண்டிய அரசு தன் அமைச்சனான குலசேகர சிங்கையாரியன் கீழ் ஆரியச் சக்கரவர்த்திகள் என்ற புதிய யாழ்ப்பாண அரச வம்சத்தை தொடங்கி வட இலங்கையை ஆள வைத்தது. அதன் பின் சாவகனின் தாய்லாந்து நாட்டு தாமிரலிங்க அரசு மற்ற பக்கத்து அரசுகளால் துண்டாடப்பட்டது.
# விக்கிப்பீடியா:முதற்பக்கக் கட்டுரைகள்/டிசம்பர் 23, 2012


**இழையம்** அல்லது **திசு** என்பது, ஒரு உயிர்ச் செயலை புரியும் ஒத்த பண்புகளுடைய உயிரணுக்களின் கூட்டமைப்பு ஆகும். திசுக்களைப் பற்றி ஆராயும் துறை **இழையவியல்** அல்லது **திசுவியல்** ஆகும். நோய்களைக் கண்டறிவது தொடர்பாக இழையவியலை ஆராயும் போது அது **இழையநோயியல்** என அழைக்கப்படும். ஒரு குறிப்பிட்ட இழையம் ஒரே மாதிரியான உயிரணுக்களைக் கொண்டிருப்பது அவசியமில்லை எனினும், ஒரே பிறப்பிடத்திலிருந்து பெறப்பட்ட உயிரணுக் கூட்டங்களைக் கொண்டிருக்கும். ஒரே தொழிலைச் செய்யக் கூடிய பல இழையக் கூட்டங்களைச் சேர்த்தே உறுப்பு அல்லது அங்கம் உருவாகின்றது. இழையங்களை பாரபின் எனப்படும் மெழுகுக்கட்டிகளில் பதித்து, பின்னர் மெல்லிய படலமாக வெட்டியெடுத்து, இலகுவாக பார்ப்பதற்கு ஏற்றவகையில் அவற்றை இழையச்சாயங்கள் கொண்டு சாயமேற்றி, பின்னர் நுண்நோக்கிகள் மூலம் பார்த்து ஆராயும் முறை காலங்காலமாகப் பயன்பட்டு வருகின்றன. **மேலும்....**  
---

**மா. இராசமாணிக்கம்** அல்லது **இராசமாணிக்கனார்** தமிழாசிரியரும் பல வரலாற்று நூல்களை எழுதியவரும் ஆவார். இவரது தந்தையான மாணிக்கம், நிலம் அளந்து தரம் விதிக்கும் அலுவலகத்தில் ஒரு பிரிவின் மேலாளராக இருந்து, வட்டாட்சியராக உயர்ந்தவர். இவரது அன்னை தாயாரம்மாள். ஏழு பேர் பிறந்த குடும்பத்தில் இராசமாணிக்கனாரும் அவரின் அண்ணனான இராமகிருட்டிணன் என்பவருமே மிஞ்சினர். அரசுப் பணியாளரான தந்தையார் அலுவல் காரணமாகப் பல ஊர்களுக்கும் மாற்றப்பட்டதால் இராசமாணிக்கனாரின் கல்வியும் பல ஊர்களில் வளர்ந்தது. பல ஆண்டுகள் வரையில் தற்போதைய ஆந்திர மாநில கர்நூல், சித்தூர் முதலிய ஊர்களில் இருக்க நேரிட்டதால் நான்காம் வகுப்பு வரை தெலுங்கு மொழியே பயின்ற இவர், 1916 இல் தந்தையார் மதுரை மாவட்டத்தைச் சேர்ந்த நிலக்கோட்டைக்கு மாற்றப்பட்ட பிறகே தமிழ் பயிலத் தொடங்கினார். 1921ல் திண்டுக்கல் தூயமேரி உயர்நிலைப் பள்ளியின் ஐந்தாம் வகுப்பு மாணவராக அவர் சேர்ந்த நிலையில் தமிழ்க்கல்வி தொடர்ந்தது. **மேலும்......**
# யாழ் இலக்கிய வட்டம் - இலங்கை இலக்கியப் பேரவை விருதுகள், 2007


**யாழ் இலக்கிய வட்டத்தின்** 43ஆவது ஆண்டு நிறைவு விழாவும் **இலங்கை இலக்கிய பேரவை**யின் 2007 ஆம் ஆண்டிற்கான சிறந்த நூல்களுக்கான பரிசளிப்பு விழாவும் 2009 மே மாதம்\ பதினேழாம் திகதி ஞாயிற்றுக்கிழமை காலை நல்லை திருஞானசம்பந்தர் ஆதீன மண்டபத்தில் நடைபெற்றது.  

## 2007 ஆம் ஆண்டிற்கான விருது பெற்ற நூல்கள்

- ஆய்வு - தென்கிழக்கு முஸ்லிம் தேசத்தாரின் நாட்டாரியல் - மருதூர் ஏ.மஜீத்
- புதினம் - மீண்டும் வருவேன் - செங்கை ஆழியான்
- சிறுகதை - வரால் மீன்கள் - எம்.எஸ்.அமருல்லா

• கவிதை - இரண்டு கார்த்திகைப் பறவைகள் - எஸ்.புஷ்பானந்தன்  

• காவியம் - தகுதி நிலையில் எதுவும் கிடைக்கவில்லை  

• நாடகம் – அரங்கப்படையல்கள் - கலாபூஷணம் க.செல்லத்துரை  

• சிறுவர் இலக்கியம் - மரம் வெட்டியும் இரு தேவதைகளும் - ஓ.கே.குணநாதன்  

• சமயம் - வெளிச்சத்தின் வேர்கள் - தமிழ்நேசன்  

•பல்துறை - பண்டிதமணி சி.கணபதிப்பிள்ளை - கலாநிதி செ. யோகராசா  

• மொழிபெயர்ப்பு - பிளேக் கவிதைகள் - வைரமுத்து சுந்தரேசன்
# யாப்பருங்கல விருத்தி

**யாப்பருங்கல விருத்தி** அல்லது **யாப்பருங்கல விருத்தியுரை**, அமிர்தசாகரர் எழுதிய யாப்பருங்கலம் நூலுக்கு எழுதப்பட்டுள்ள விரிவுரை. இந்த உரைநூல் எழுதியவர் இன்னார் எனத் தெரியவில்லை. பதிப்புநூல் இந்த உரையைப் **பழைய உரை** எனக் குறிப்பிடுகிறது. இந்த உரைநூலின் காலம் 11 ஆம் நூற்றாண்டு. இந்த உரை, யாப்பிலக்கணம் பற்றி ஆசிரியர் கூறும் செய்திகளை மட்டும் கூறாமல் அச்செய்திகளோடு தொடர்புள்ள பிறரது செய்திகளையும் ஒப்பிட்டுக் காட்டிக்கொண்டு செல்கிறது. இதன் பயனாக அக்காலத்தில் பயன்பாட்டிலிருந்த பல நூல்களையும், நூலாசிரியர்களையும் அறியமுடிகிறது.  

## நூல் தரும் பெயர்கள்

### நூலாசிரியர்கள்

1. அகத்தியனார்
1. அணியியலுடையார்
1. அவிநயனார்
1. அறிவுடை நம்பியார்
1. அனவியனார்
1. இடைக்காடர்
1. ஔவையார்
1. கடிய நன்னியார்
1. கபிலர்
1. கல்லாடனார்
1. காக்கை பாடினியார்
1. குடமூக்கிற் பகவர்
1. குணகாங்கியார்
1. கையனார்
1. சங்கயாப்புடையார்
1. சிறுகாக்கை பாடினியார்
1. செய்யுளியலுடையார்
1. தொல்காப்பிய-அகத்தியமுடையார்
1. தொல்காப்பியனார்
1. நக்கீரர்
1. நல்லாறனார்
1. நற்றத்தனார்
1. பத்தினி
1. பரணர்
1. பரிமாணனார்
1. பலகாயனார்
1. பனம்பாரனார்
1. பாக்கனார்
1. பாட்டியல் மரபுடையார்
1. பாடலனார்
1. புட்கரனார்
1. பெருஞ்சித்திரனார்
1. பெருந்தலைச் சாத்தனார்
1. பேராசிரியர் (மயேச்சுரர்)
1. பொய்கைக் கதயானைச்சூழாசிரியர்
1. பொய்கையார்
1. மயேச்சுரர் (பேராசிரியர்)
1. மாபுராணமுடையார்
1. மாமூலர் (மூலர்)
1. மார்கண்டேயனார்
1. மூலர் (மாமூலர்)
1. வள்ளுவர் (திருவள்ளுவர்)
1. வாசதேவனார்
1. வாஞ்சியார்
1. வாய்ப்பியனார் (வாய்ப்பியமுடையார்)
1. விளக்கத்தனார்.

### அரசர், வள்ளல் முதலானோர்

1. அச்சுதக் கோ (அச்சுத நந்தி)
1. அஞ்சி (அதியமான் நெடுமானஞ்சி)
1. அதியர் தங்கோ (அதியமான்)
1. அழிசி
1. இராவணன் (இலங்கை அரசன்)
1. உளியன்
1. எயினர்கோன் கண்டன்
1. கண்டா கண்டன்
1. கதக்கண்ணன்
1. கதிரன்
1. கருங்கோன்
1. கலிமல்லன்
1. கவிகண்ணன்
1. கற்சிறை
1. காம்போசன்
1. காரி
1. காளிங்கன்
1. கிள்ளி
1. குட்டுவன்
1. கூத்தப்பெருஞ்சேந்தன்
1. சங்கபாலன்
1. சயந்தன்
1. சுங்கன் (கச்சியர் கோ)
1. சுவரன்மாப்பூதன்
1. செம்பூட்சேய்
1. சேட்சென்னி
1. சேந்தன்
1. தொண்டைமான் இளந்திரையன்
1. தொண்டையர் கோ
1. நந்தி (செயநந்திவர்மன்)
1. நயதீரன்
1. நன்னன்
1. பல்லவ மல்லன்
1. பாரி
1. பாலை இளஞ்சாத்தன் வேட்டன்
1. மகனை முறைசெய்தான் (மனுநீதிச் சோழன்)
1. மயிந்தன்
1. மரசேனன்
1. மள்ளன் மதிநிலை
1. வண்கோசன்
1. வரகுணன்
1. விசயன்
1. விட்டு (விஷ்ணு வர்மன்)
1. விண்ணன் (சோழர்படைத் தலைவன்)
1. வையையார் கோ

### ஊர்கள்

1. அத்தியூர் (சின்ன காஞ்சி)
1. ஆமூர்
1. ஆறை (ஆறகழூர்)
1. இலங்காபுரம்
1. உறந்தை (உறையூர்)
1. ஏமாங்கதம்
1. கச்சி (காஞ்சிபுரம்)
1. கழுமலம் (சேரநாட்டில் உள்ளதோர் ஊர்)
1. குடந்தை (கும்பகோணம்)
1. கூடல் (மதுரை)
1. கொல்லி
1. கொற்கை
1. கோட்டாறு
1. கோவை (சேவூர்)
1. கோளூர்
1. திருநெறிக்காரைக்காடு
1. திருநென்மலி (திருநெல்வேலி)
1. தென்னிரும்பை (வேப்பத்தூர்)
1. தொண்டி
1. பம்பை
1. பழசை (பழையாறு)
1. பழையனூர்
1. பழையாறு
1. பற நாடு (பறம்பு நாடு)
1. புத்தூர்
1. பெருவல்லம்
1. பொதியில் நாடு
1. மரந்தை
1. வஞ்சி (கருவூர்)
1. வாரணவாசி (காசி)
1. வேங்கடம்

## கருவிநூல்
- அமிதசாகரனார் இயற்றிய யாப்பருங்கலம் (பழைய விருத்தியுரையுடன்), பதிப்பாசிரியர் வித்துவான் மே. வீ. வேணுகோபாலப் பிள்ளை, Madras Government Oriental Manuscripts Series No. 66, 1960
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, பதிப்பு 2005
# பால்வண்ணம் பிள்ளை (சிறுகதை)

**பால்வண்ணம் பிள்ளை,** புதுமைப்பித்தன் எழுதிய சிறுகதை. புதுமைப் பித்தனின் சிறுகதைகள் பொழுதுபோக்குப் புனைவு வகையைச் சேர்ந்தவை அல்ல. அவை ஒவ்வொன்றும் சமுதாயப் பிரச்சனைகளை முன்னிறுத்தி அவரது நகைச்சுவையானச் சாடலுடன் அமைந்தவை. இச்சிறுகதையும் ’பால்வண்ணம் பிள்ளை’ என்ற தனி மனிதனிரின் வாழ்க்கையின் சிலநாள் நிகழ்வுகளை அடிப்படைப்படையாகக் கொண்டு எழுதப்பட்டுள்ளது.  

## கதைச் சுருக்கம்
பால்வண்ணம் பிள்ளை மாவட்ட ஆட்சியர் அலுவலகத்தில் வேலை பார்ப்பவர். கையில் மூன்றும் வயிற்றில் ஒன்றுமாக அவரது சந்ததிகள் நான்கு. 35 ரூபாய் மாத வருமானத்துக்காக பயமும் பணிவுமான உழைப்பு. ஆனால் பிடித்த முயலுக்கு மூன்றுகால் என்று சொல்லக்கூடிய வீண்பிடிவாதத்துடன் அலுவலகத்தில் பசுவாகவும் வீட்டில் ஹிட்லராகவும் இருந்தார். ஒருநாள் அலுவலகத்தில் மெக்சிகோ எங்குள்ளது என்பது குறித்து அவருக்கும் உடன் வேலை பார்க்கும் மற்றொருவருக்குமிடையே ஒரு சின்ன வாக்குவாதம். இவர் தென்னமெரிக்காவில் என்று சொல்ல, மற்றொருவர் புவி வரைபடத்தில் அது வட அமெரிக்காவில் உள்ளது என்றார். வீடு திரும்பிய அவர் வீட்டில் அவர் பள்ளியில் படிக்கும்போது பயன்படுத்திய புவிவரைபடப் புத்தகத்தைத் தேடி எடுத்து தனது கருத்துக்குச் சான்று தேட, அதில் மெக்சிகோ வட அமெரிக்காவில் இருந்தது. அவ்வளவுதான், அவரது கோபம் மனைவியின் மேல் பாய்ந்தது.  

அந்த சமயம் பார்த்து, குழந்தைகளின் பால் கணக்கு மாதம் நான்கு ரூபாய்க்கு மேல் ஆனதால், ஒரு மாடு வாங்கிவிட்டால் நல்லது என எண்ணிய அவரது மனைவி அவரிடம் மாடு வாங்க சம்மதம் கேட்கப்போக, ”மாடு கீடு வாங்க முடியாது என் புள்ளையெ நீச்சுத்தண்ணியை குடிச்சு வளரும்” என்று சொல்லிவிட்டார்.  

மனது கேட்காத அவரது மனைவி தனது கையில் கிடந்த காப்பை விற்று ஒரு மாடு வாங்கிவிட, பால்வண்ணம் பிள்ளை, தனது வீண் கோபத்தால் அம்மாட்டை என்ன செய்தார் என்பதுதான் கதையின் முடிவு.  

## குறிப்பிடத்தக்க பகுதிகள்
நடுத்தர மக்களின் வாழ்வின் அவலமும், அறியாமையும். அதன் விளைவும் கேலியான நகைச்சுவையாகச் சொல்லப்பட்டுள்ளது போல மேலோட்டமாகத் தோன்றினாலும் சமுதாய நிலை குறித்த கருத்துக்கள் முன்னிலைப்படுத்தப் படுகின்றன.  

கதையின் சில பகுதிகள்:  

### பால்வண்ணம் பிள்ளை

### குடும்பம்

### மனைவி

### குழந்தைகள்

## ஆதாரங்கள்
- புதுமைப்பித்தன் சிறுகதைகள்- தொகுப்பு ஆசிரியர் -மீ. ப. சோமசுந்தரம்.
- புதுமைப்பித்தன் 103 சிறுகதைகள்- தொகுப்பு ஆசிரியர் -எம். வேதசகாயகுமார்.
# லும்பினி பூங்கா



**லும்பினி பூங்கா** ஆந்திரமாநிலம் ஹைதராபாத்தில் ஹுசைன் சாகருக்கு அருகில் அமைந்துள்ள ஒரு பூங்கா ஆகும். பிர்லா மந்திர், பிர்லா கோளரங்கம் ஆகியவற்றிற்கு அருகில் அமைந்துள்ள இது ஹைதராபாத் நகரின் சுற்றுலா தலங்களில் முக்கிய இடம் பெறுகிறது. இங்கு உயரமான புத்தர் சிலை, லேசர் அரங்கம் போன்ற பல சிறப்பம்சங்கள் உள்ளன. இந்த புத்தர் சிலை தமிழ்நாட்டைச் சேர்ந்த கணபதி சிற்பி அவர்களால் வடிவமைக்கப்பட்டது. 2007 ஆகஸ்ட் 25-ல் இந்த பூங்கா தீவிரவாத தாக்குதலுக்கு உள்ளானதில் 44 பேர் கொல்லப்பட்டனர்.
# செ. நாகலிங்கம்


**செல்லப்பா நாகலிங்கம்** (*Chellappah Nagalingam* மச, அக்டோபர் 25, 1893 - அக்டோபர் 25, 1958), இலங்கையின் ஒரு முதன்மையான சட்டத்தரணியும், நீதிபதியும் ஆவார். இலங்கை மீயுயர் நீதிமன்றத்தின் ஒரு நீதியரசராக இருந்த அவர், 1954 இல் இலங்கையின் பதில் மகாதேசாதிபதியாகப் பணியாற்றினார். அத்துடன் இலங்கையின் பதில் பிரதம நீதியரசராகவும், பதில் சட்டத்துறைச் செயலாளராகவும், பதில் சட்டமாஅதிபராகவும் பணியாற்றியிருந்தார். அவரே இலங்கையின் மீயுயர் நீதிமன்றத்தின் நீதிபதிகள் குழாமுக்கு நியமிக்கப்பட்ட முதலாவது இலங்கைத் தமிழரும் ஆவார். யாழ்ப்பாண மாவட்டத்தில் உரும்பராய் என்ற ஊரில் செல்லப்பா, மீனாட்சி ஆகியோருக்குப் பிறந்தார். இவரது நான்கு சகோதரர்களில் செ. சுந்தரலிங்கம் அமைச்சராகவும், நாடாளுமன்ற உறுப்பினராகவும் இருந்தவர். செ. பஞ்சலிங்கம் மருத்துவராகவும், செ. அமிர்தலிங்கம் இலங்கை மீன்பிடித் திணைக்களத்தின் பணிப்பாளராகவும், செ. தியாகலிங்கம் பிரபல வழக்கறிஞராகவும் இருந்தவர்கள். யாழ் பரி யோவான் கல்லூரி, பின்னர் கொழும்பு ரோயல் கல்லூரி ஆகியவற்றில் கல்வி கற்ற நாகலிங்கம் பின்னர் இலங்கை சட்டக் கல்லூரியில் பயின்று 1917 ஆம் ஆண்டில் வழக்கறிஞர் ஆனார்.